CELEX: 62016CN0295
Language: lv
Date: 2016-05-25 00:00:00
Title: Lieta C-295/16: Lūgums sniegt prejudiciālu nolēmumu, ko 2016. gada 25. maijā iesniedza Juzgado Contencioso-Administrativo n° 4 de Murcia (Spānija) – Europamur Alimentacíon S. A./Dirección General de Consumo, Comercio y Artesanía de la Comunidad Autónoma de la Región de Murcia

22.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 305/15
            
         Lūgums sniegt prejudiciālu nolēmumu, ko 2016. gada 25. maijā iesniedza Juzgado Contencioso-Administrativo no 4 de Murcia (Spānija) – Europamur Alimentacíon S. A./Dirección General de Consumo, Comercio y Artesanía de la Comunidad Autónoma de la Región de Murcia
   
   (Lieta C-295/16)
   (2016/C 305/21)
   Tiesvedības valoda – spāņu
   
      Iesniedzējtiesa
   
   
      Juzgado Contencioso-Administrativo no 4 de Murcia
   
   
      Pamatlietas puses
   
   
      Prasītāja: Europamur Alimentacíon S. A.
   
   
      Atbildētāja: Dirección General de Consumo, Comercio y Artesanía de la Comunidad Autónoma de la Región de Murcia
   
   
      Prejudiciālie jautājumi
   
   
               1)
            
            
               Vai Direktīva 2005/29/EK (1) par negodīgu komercpraksi ir jāinterpretē tādējādi, ka ar to nav saderīga tāda valsts tiesību norma kā 1996. gada 15. janvāra Likuma Nr. 7/1996 par mazumtirdzniecības regulējumu 14. pants, kas ir striktāks nekā attiecīgā direktīva, ciktāl tajā ir ietverts aizliegums – tostarp vairumtirgotājiem – veikt tirdzniecību ar zaudējumiem, uzskatot šo praksi par administratīvo pārkāpumu un tādējādi nosakot par to naudas sodus, ņemot vērā, ka Spānijas likuma mērķis ir ne tikai regulēt tirgu, bet arī aizsargāt patērētāju intereses?
            
         
               2)
            
            
               Vai Direktīva 2005/29/EK ir jāinterpretē tādējādi, ka ar to nav saderīgs minētais LOCM 14. pants, tostarp arī tad, ja valsts tiesību normā ir atļauta iespēja no vispārējā aizlieguma izslēgt tirdzniecību ar zaudējumiem gadījumos, kad i) pārkāpuma izdarītājs pierāda, ka tirdzniecības ar zaudējumiem mērķis bija pielīdzināties viena vai vairāku konkurentu cenām, kas var būtiski ietekmēt viņa noietu, vai kad ii) runa ir par precēm, kuru derīguma termiņš drīzumā beigsies?
            
         
      (1)  Eiropas Parlamenta un Padomes 2005. gada 11. maija Direktīva 2005/29/EK, kas attiecas uz uzņēmēju negodīgu komercpraksi iekšējā tirgū attiecībā pret patērētājiem un ar ko groza Padomes Direktīvu 84/450/EEK un Eiropas Parlamenta un Padomes Direktīvas 97/7/EK, 98/27/EK un 2002/65/EK un Eiropas Parlamenta un Padomes Regulu (EK) Nr. 2006/2004 (OV L 149, 22. lpp.)